XL5-tähti Mika Ikonen julkaisi uutta musiikkia – Stara
Mika Ikonen XL5-tähti Mika Ikonen julkaisi uutta musiikkia
1990-luvulla megasuosion saavuttaneen XL5-yhtyeen keulakuvana tutuksi tullut Mika Ikonen loistaa nyt soolouralla. Oman äänensä lauluntekijänä löytänyt Ikonen julkaisee levyllisen omaa musiikkiaan loppuvuodesta 2016.
Esimakua tulevasta on antanut viime vuoden puolella julkaistu Kaikki on oolrait –single ja viime perjantaina julkaistu Kesäkuun aikaan. Uusi kappale on Mika Ikosen sävellys ja sanoitus, tuottajana on toiminut Janne Huttunen.
Poikabändi XL5 keräsi fanilaumoja missä liikkuikaan ja yhtye myi 55.000 levyä. XL5:n jälkeen Mika Ikonen on jatkanut musiikin parissa muun muassa kovana livebändinä tunnetun Käsityöläiset–bändin solistina.